CELEX: 62019TN0709
Language: fi
Date: 2019-10-21 00:00:00
Title: asia T-709/19: Kanne 21.10.2019 – GW v. tilintarkastustuomioistuin

9.12.2019   
            
            
               FI
            
            
               Euroopan unionin virallinen lehti
            
            
               C 413/63
            
         
      Kanne 21.10.2019 – GW v. tilintarkastustuomioistuin
      (asia T-709/19)
      (2019/C 413/76)
      Oikeudenkäyntikieli: ranska
      
         Asianosaiset
      
      
         Kantaja: GW (edustaja: asianajaja J.-N. Louis)
      
         Vastaaja: Euroopan tilintarkastustuomioistuin
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Euroopan tilintarkastustuomioistuimen 22.5.2019 tekemän päätöksen, jolla se hylkäsi pyynnön asian saattamisesta työkyvyttömyyslautakunnan käsiteltäväksi, jotta se toteaa, miten hänen terveydentilansa on kehittynyt, ja vahvistaa työkyvyttömyyden jälkeen suoritettavia lääkärintarkastuksia koskevan menettelyn
               
            
                  —
               
               
                  velvoittamaan tilintarkastustuomioistuimen korvaamaan oikeudenkäyntikulut
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste, joka perustuu Euroopan unionin virkamiehiin sovellettavien henkilöstösääntöjen liitteessä VIII olevan 15 artiklan rikkomiseen sillä perusteella, että tässä säännöksessä säädetään ainoastaan toimielimellä olevasta mahdollisuudesta eikä velvollisuudesta vaatia työkyvyttömyyskorvausta saavaa virkamiestä käymään säännöllisissä tarkastuksissa varmistaakseen, että hän yhä täyttää kyseisen korvauksen saamisen edellytykset
               
            
                  2)
               
               
                  Toinen kanneperuste, joka perustuu työkyvyttömyyseläkkeelle siirtymisen jälkeisistä lääkärintarkastuksista 25.2.2016 tehdyn hallintojohtajien kokouksen päätelmän N:o 273/15 rikkomiseen siltä osin kuin siinä todetaan, että toimielimen lääkäri voi poikkeuksellisesti hyväksyä hoitavan lääkärin lausunnon tai lykätä tarkastusta, jos työkyvyttömyyteen johtanut edellytys on luonteeltaan sellainen, ettei se oikeuta suorittamaan tarkastusta, jossa arvioidaan henkilön mahdollisuudet palata töihin.
               
            
                  3)
               
               
                  Kolmas kanneperuste, joka perustuu huolenpitovelvoitteen loukkaamiseen. Kantaja katsoo tästä, että toimielin oli velvollinen ottamaan huomioon hoitavan lääkärin ja toimielimen asiantuntijalääkärin 23.8. ja 24.8.2017 päivätyt lausunnot, psykologin 26.9.2019 päivätyn lausunnon ja hoitavan lääkärin 11.10.2019 päivätyn lausunnon.